Súčasťou tepelného čerpadla sú dve pomerne hlučné zariadenia – kompresor a ventilátor. Hladina hluku je preto dôležitým parametrom, ktorý by ste pri výbere nemali prehliadať.
Odhlučnenie tepelných čerpadiel je jednou z priorít spoločnosti STIEBEL ELTRON.
Už viac ako desať rokov využívame vlastné certifikované hlukové laboratórium. Každé zariadenie zároveň testujeme v bezodrazovej komore, kde určujeme jeho akustický výkon a tlak na základe medzinárodne uznávanej normy EN 12102-1.
To našim zákazníkom pomáha zistiť, aké hlučné bude ich tepelné čerpadlo v domácnosti.
Hladina zvukového výkonu (hluku) konkrétneho zariadenia je uvedená v technickej špecifikácii zariadenia. Meria sa jeden meter od vonkajšej jednotky a štandardne sa pohybuje okolo 50 – 60 dB. Treba však rátať s tým, že hlučnosť tepelného čerpadla priamo súvisí s jeho kvalitou.
Pri lacnejších variantoch sa preto stretnete s výrazne vyššou hlučnosťou.